**Ministru kabineta noteikumu projekta „Grozījums Ministru kabineta 1999.gada 16.februāra noteikumos Nr. 50 „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 apakšpunktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 1999.gada 16.februāra noteikumos Nr. 50 „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”” (turpmāk – noteikumu projekts) izstrādāts pēc Labklājības ministrijas iniciatīvas, ņemot vērā Covid-19 izraisīto ārkārtas situāciju, saistībā ar kuru Saeimā 2020.gada 20.martā pieņēma likumu “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”,2020.gada 3.aprīlī likumu “Grozījums likumā “Par maternitātes un slimības apdrošināšanu”” un saistībā ar Ministru kabineta 23.04.2020. noteikumiem Nr.236 “Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 20.martā Saeimā pieņemtā likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 14.panta pirmā daļa paredz, ja krīzes skarto nozaru darba devējs nenodarbina darbinieku vai neveic darbinieka saistības izpildījuma pieņemšanai nepieciešamās darbības (dīkstāve), tad darbiniekam Ministru kabineta noteiktajā kārtībā un apmērā tiek kompensēta atlīdzība jeb izmaksāts dīkstāves pabalsts līdz 75 procentiem no iepriekšējo sešu mēnešu vidējās atlīdzības apmēra, bet ne vairāk kā 700 *euro* par kalendāra mēnesi. Dīkstāves pabalsts netiek aplikts ar iedzīvotāju ienākuma nodokli un valsts sociālās apdrošināšanas obligātajām iemaksām.  Atbilstoši Ministru kabineta 23.04.2020. noteikumiem Nr.236 “Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība” darba ņēmējiem un pašnodarbinātām personām, kurām dīkstāves pabalsts ir mazāks par 180 *euro* mēnesī vai, kuras nekvalificējas dīkstāves pabalstam, ir tiesības uz dīkstāves palīdzības pabalstu līdz 180 *euro* apmērā. Dīkstāves palīdzības pabalsts netiek aplikts ar iedzīvotāju ienākuma nodokli un valsts sociālās apdrošināšanas obligātajām iemaksām.2020.gada 3.aprīlī Saeimā pieņemtais likums “Grozījums likumā “Par maternitātes un slimības apdrošināšanu”” paredz, ka persona, kurai piešķirtā vecāku pabalsta periods (līdz bērna viena gada vai pusotra gada vecumam) beidzas laikā, kad sakarā ar Covid-19 izsludināta ārkārtējā situācija, un kura ārkārtējās situācijas apstākļu dēļ nevar atgriezties darbā, jo darba devējs nenodarbina darbinieku vai iestājusies dīkstāve, vai kura nevar gūt ienākumus no saimnieciskās darbības, var pieprasīt piešķirtā vecāku pabalsta turpinājuma izmaksu pēc tam, kad bērns sasniedz viena gada vai pusotra gada vecumu. Šo vecāku pabalsta turpinājumu var izmaksāt par periodu no 2020.gada 12.marta līdz dienai, kad persona sāk gūt ienākumus kā darba ņēmējs vai pašnodarbinātais, bet ne ilgāk kā līdz sakarā ar Covid-19 izsludinātās ārkārtējās situācijas beigām. Par šo periodu vecāku pabalsta turpinājums tiek izmaksāts iepriekš piešķirtā vecāku pabalsta apmērā, bet ne vairāk kā 700 *euro* mēnesī. Vecāku pabalsta turpinājumu neizmaksā, ja persona veic saimniecisko darbību un gūst ienākumus vai tai ir piešķirts dīkstāves pabalsts. Par iepriekš minētajām personām netiek veiktas valsts sociālās apdrošināšanas obligātās iemaksas.Likuma „Par obligāto sociālo apdrošināšanu pret nelaimes gadījumiem darbā un arodslimībām” 14.panta piektā daļa nosaka, ka, piešķirot apdrošināšanas atlīdzību (naudas izmaksas par pārejošu darba nespēju, darbspēju zaudējumu, apgādnieka zaudējumu, kā arī izmaksājot vienreizējus pabalstus un atlīdzības), par pamatu ņem personas vidējo apdrošināšanas iemaksu algu. Vispārējā gadījumā saskaņā ar minētā likuma 12.panta pirmo daļu mēneša vidējo apdrošināšanas iemaksu algu nosaka no apdrošinātās personas apdrošināšanas iemaksu algas par 12 kalendāro mēnešu periodu, šo periodu beidzot divus kalendāros mēnešus pirms mēneša, kurā iestājies apdrošināšanas gadījums. Vidējās apdrošināšanas iemaksu algas aprēķināšanas kārtību apdrošināšanas atlīdzības (tostarp slimības pabalsts sakarā ar nelaimes gadījumu darbā vai arodslimību un apbedīšanas pabalsts sakarā ar apgādnieka nāvi, ko izraisījis nelaimes gadījums darbā vai arodslimība) noteikšanai nosaka Ministru kabineta 1999.gada 16.februāra noteikumi Nr.50 "Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība" (turpmāk – noteikumi Nr.50), kuros nav atrunāts, kā vērtēt dīkstāves pabalsta, dīkstāves palīdzības pabalsta un vecāku pabalsta turpinājuma saņemšanas periodu vidējās apdrošināšanas iemaksu algas noteikšanā. Līdz ar to, lai sakarā ar Covid-19 izraisīto ārkārtas situāciju Latvijā personai nesamazinātos slimības pabalsta un apbedīšanas pabalsta apmērs, noteikumu projekts paredz, aprēķinot apdrošinātās personas vidējo apdrošināšanas iemaksu algu, slimības pabalsta un apbedīšanas pabalsta apmēra noteikšanai vidējās apdrošināšanas iemaksu algas aprēķina periodā neieskaita kalendāra dienas, kurās persona saņēma dīkstāves pabalstu saskaņā ar likumu “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”, dīkstāves palīdzības pabalstu saskaņā ar Ministru kabineta 23.04.2020. noteikumiem Nr.236 ““Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība” un vecāku pabalsta turpinājumu saskaņā ar likumu “Par maternitātes un slimības apdrošināšanu”. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra (VSAA). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Apdrošinātās personas, kuras būs saņēmušas dīkstāves pabalstu, dīkstāves palīdzības pabalstu vai vecāku pabalsta turpinājumu un pieprasīs likumā „Par obligāto sociālo apdrošināšanu pret nelaimes gadījumiem darbā un arodslimībām” noteikto slimības pabalstu. Kā arī darba nespējīgie ģimenes locekļi, ja to apgādnieka, kurš bija saņēmis dīkstāves pabalstu, dīkstāves palīdzības pabalstu vai vecāku pabalsta turpinājumu, nāve būs iestājusies sakarā ar nelaimes gadījumu darbā vai arodslimības dēļ.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina sabiedrības tiesības un pienākumus, kā arī veicamās darbības. Noteikumu projekts nerada papildus administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | VSAA izmaiņu ieviešanai, izslēdzot no vidējās algas aprēķina dīkstāves pabalsta, dīkstāves palīdzības pabalsta vai vecāku pabalsta turpinājuma saņemšanas periodus, nepieciešams vismaz pusotrs mēnesis. Risinājumu izstrādās VSAA ar iekšējiem resursiem un papildus līdzekļi informācijas sistēmas izstrādei nav nepieciešami. Periodā, kamēr VSAA tiks izstrādāta atbilstošā programmatūra, piešķirot kādu no likumā “Par maternitātes un slimības apdrošināšanu” noteiktajiem pabalstiem, to apmērs tiks rēķināts manuāli.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība, jo dīkstāves pabalsta un dīkstāves palīdzības pabalsta steidzama ieviešana, lai mazinātu krīzes radītās sekas, kā arī vecāku pabalsta turpinājuma saņemšana ietekmē sociālās apdrošināšanas pakalpojumu apmērus, kas var radīt personas materiālās situācijas pasliktināšanos.  |
| 2. | Sabiedrības līdzdalība projekta izstrādē | Ņemot vērā valstī izsludināto ārkārtas situāciju, sabiedrības līdzdalība nav nodrošināta. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošo institūciju likvidācija vai reorganizācija. Pēc noteikumu projekta spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

D.Trušinska, 67021553

Dace.Trusinska@lm.gov.lv